钦定古今图书集成/理学汇编/学行典/第198卷 > 范运吉
## 钦定古今图书集成/理学汇编/学行典/第198卷 > 范运吉

按《云南通志》：“范运吉，嘉靖己酉举人。父寅，郡庠生，好
为方外游。吉病且少，不克从。及长，好学力行，补弟子
员，应省试，咏《白菊》诗，受知于开府，许妻以兄女，次科
中式。随书寻父状，负于背，遍历天下，跋涉五载，辛苦
万状。至京促其完娶，吉誓不见父，不娶。回至楚襄，行
哭于市，众阅其状，哀之。忽有知其父者，云在武当榔”
梅园，至则已殁。吉刺血认尸，扶榇归，庐墓三年，方赴
京宗娶。事闻，诏旌其门。吉恸父没于外，遂终身不仕。